stanford-oval/wikipedia huggingface dataset:
Julkulan sairaala

| Julkulan sairaala> Kuopion seudun B-mielisairaala |
| --- | --- |
 Julkulan sairaala marraskuussa 2018
Osoite:  Puijonsarventie 60, 70260 Kuopio
Sijainti:  Julkula
Rakennustyyppi:  psykiatrinen sairaala
Valmistumisvuosi:  1959
Suunnittelija:  Veikko Larkas ja Jaakko Paatela
Omistaja:  Pohjois-Savon hyvinvointialue
Käyttäjä:  Sairaala lakkautettu 2024
 
Lisää rakennusartikkeleitaArkkitehtuurin teemasivulla
Julkulan sairaalan sivurakennuksia kuvattuna vuonna 2018.
Julkulan sairaala oli vuosina 1959–2024 Kuopion Julkulassa toiminut psykiatrinen sairaala. Vuonna 1959 valmistuneen sairaalarakennuksen suunnittelivat Veikko Larkas ja Jaakko Paatela. Alun perin se rakennettiin B-mielisairaalaksi ja sen alkuperäinen nimi oli Kuopion seudun B-mielisairaala. Sairaalan rakennetti kuntainliitto Rakennusvaiheessa se oli Suomen suurin B-mielisairaala. Varsinaisen sairaalarakennuksen lähistölle rakennettiin kolme asuintaloa. Valmistuttuaan siinä oli 355 potilaspaikkaa ja henkilökuntaa 133. Lääkäreitä oli kaksi, ensimmäisen ylilääkäri Else-May Alermo-Salmen lisäksi sairaalassa oli osastonlääkärin virka.
Julkulan sairaala kuului viimeisinä vuosinaan Pohjois-Savon hyvinvointialueeseen. Sairaalassa toimi loppuvaiheessa nuoriso-, aikuis-, vanhus- ja päihdepsykiatrisia osastoja. Julkulan sairaala lakkautettiin ja psykiatriset osastot siirrettiin Kuopion yliopistollisen sairaalan alueelle rakennettuun uudisrakennukseen, Lainesairaalaan, toukokuussa 2024. Viimeisinä toimintavuosinaan sairaala oli toistuvasti julkisuudessa sisäilmaan ja potilaiden hoitoon liittyvien ongelmien takia. Sairaala oli peruskorjattu vuonna 2009, mikä ei kuitenkaan ratkaissut sisäilmaan liittyviä ongelmia. Viime vuosina julkisuuteen tuotiin esille huolia sairaalan hoitohenkilökunnan työturvallisuudesta, jotka liittyivät osastoilla tapahtuneisiin uhkatilanteisiin.
Julkulan sairaalassa oli loppuvaiheessa 89 potilaspaikkaa ja siellä hoidettiin potilaita keskimäärin vain kaksi viikkoa, mikä oli vähemmän kuin muissa vastaavissa sairaaloissa. Sairaalan potilashuoneet olivat kahdelle hengelle, mikä ei mahdollistanut yksityisyyttä ja aiheutti hoitohenkilöstön mukaan ajoittain levottomuutta. Uuten sairaalarakennukseen voitiin rakentaa yhden hengen huoneet, mutta potilaspaikkoihin tehtiin vähennyksiä. Potilaspaikkoja vähennettiin siitä huolimatta, että Julkulan sairaala oli viime vaiheissaan usein ylipaikoilla. Ylipaikoitusta oli pyritty vähentämään tiukentamalla sisäänottokriteereitä. Tästä huolimatta esimerkiksi nuorisopsykiatrian osastot saattoivat olla jopa kolmella ylipaikalla.
Omari Hutchinson

Omari Elijah Giraud-Hutchinson (s. 29. lokakuuta 2003 Redhill, Englanti, Yhdistynyt kuningaskunta) on jamaikalais-englantilainen jalkapalloilija. Hän on pelipaikaltaan keskikenttäpelaaja. Hän edustaa Englannin Valioliigassa pelaavaa Ipswich Townia.
Hutchinson pelasi Arsenalin junioreissa vuosina 2015–2022. Hän siirtyi Chelseaan kesällä 2022 ja pelasi edustusjoukkueessa ensimmäisen kerran Valioliigassa 5. tammikuuta 2023, kun hän tuli vaihdosta kentälle 68. minuutilla ottelussa Manchester Cityä vastaan. Kolme päivää myöhemmin hän pelasi viisi minuuttiia pidempään FA Cupin ottelussa samaa joukkuetta vastaan. Nämä olivat hänen ainoat ottelunsa Chelsean edustusjoukkueessa. Hän oli kauden 2023–2024 lainalla Ipswich Townissa, jossa hän pelasi 44 Englannin Mestaruussarjan ottelua ja teki kymmenen maalia. Hän siirtyi Valioliigaan nousseeseen Ipswichiin 23,5 miljoonan euron siirtosummalla kesällä 2024. Hän on marraskuun 2024 puoliväliin mennessä pelannut Ipswichissä kymmenen valioliigaottelua ilman maaleja.
Hutchinson pelasi Englannin alle 17-vuotiaiden maajoukkueessa kolme ottelua, alle 19-vuotiaissa yhden ottelun sekä Englannin alle 21-vuotiaiden maajoukkueessa kaksi ottelua ja teki yhden maalin. Aikuisena hän on edustanut Jamaikan maajoukkuetta, jossa hän on pelannut kaksi ystävyysottelua maaliskuussa 2023.u
Mithridates V

Mithridates V Euergetes (m.kreik. Mιθριδάτης Eυεργέτης) oli Pontoksen kuningas noin 150–120 eaa. Pontoksen kuningas Farnakes I oli luultavasti Mithridates V:n isä. Mithridates IV oli puolestaan Farnakeen nuorempi veli ja näin ollen Mithridates V:n setä. Mithridates V:n poika Mithridates VI Eupator ”Suuri” (hallitsi 120–63 eaa.) oli Pontoksen tunnetuimpia kuninkaita.
Mithridates V auttoi Roomaa kolmannessa puunilaissodassa noin vuonna 149 eaa. Attalos II:n kuoleman jälkeen Mithridates V auttoi jälleen Roomaa, tällä kertaa Pergamonin vallanhavittelija Eumenes III Aristonikosta vastaan. Palkinnoksi tästä avusta Rooma antoi Mithridateen liittää Frygia Maiorin Pontokseen. Kerrottiin että Mithridates maksoi roomalaisten komentajalle Aquilliukselle hulppeat lunnaat.
Mithridates V peri myös osan Paflagoniasta sen kuninkaalta. Myös Galatia liitettiin Pontokseen. Mithridates antoi tyttärensä Laodiken vaimoksi Kappadokian kuninkaalle Ariarathes VI:lle.
Mithridates V salamurhattiin joskus vuoden 120 eaa. tienoilla. Takana oli ehkä roomalaismielinen ryhmittymä, joka pelkäsi Mithridateen kasvavaa valtaa. Pontoksen hallitsijaksi tuli Mithridateen vaimo Laodike, joka hallitsi kahden alaikäisen poikansa nimissä.
| 0 | 1 | 2 |
| --- | --- | --- |
| Edeltäjä: Mithridates IV Filopator Filadephos | Pontoksen kuningas | Seuraaja: Mithridates VI Eupator |
Lähde

John Anthony Crook et. al.: The Cambridge Ancient History IX, The last age of the Roman Republic.  Cambridge University Press, 1994.  ISBN 0-521-25603-8
Amýkles

| Amýkles Αμύκλες |
| --- | --- |
 Amýkles
 Koordinaatit: 37°1′37″N, 22°26′15″E 
Valtio:  Kreikka
Alue:  Peloponnesos
Alueyksikkö:  Lakonia
Kunta:  Spárti
Hallinto:  
 – Asutustyyppi:  kylä
 – Kallikrates-koodi:  4301010201
Väkiluku (2011):  694
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Amýkles (kreik. Αμύκλες; myös Amíkles; kath.kreik. Αμύκλαι, Amýklai) on Kreikan kylä, joka sijaitsee Peloponnesoksen niemimaan eteläosissa. Se kuuluu hallinnollisesti Spártin kuntaan, Lakonian alueyksikköön ja Peloponnesoksen alueeseen. Kylän väkiluku on 694 (vuonna 2011).
Amýkles sijaitsee noin viisi kilometriä Spártin kaupungista etelään Mánin niemimaalle johtavan tien varressa. Kylä on saanut nimensä sen koillispuolella sijainneesta mykeneläisaikaisesta ja antiikin aikaisesta Amyklain kaupungista, joka tunnettiin Apollon Amyklaioksen pyhäköstä.
Amýkles muodostaa myös laajemman kyläyhdyskunnan (Τοπική Κοινότητα Αμυκλών, Topikí Koinótita Amyklón), johon kuuluvat varsinaisen Amýkleen kylän lisäksi kylät Katsarós, Peristéri, Ríza ja Vafeió. Koko yhdyskunnan väkiluku on 1 000.
Box 1991–2008

Box 1991–2008 on ruotsalaisen rock-yhtye Kentin kokoelmaboxi, joka julkaistiin 29. lokakuuta 2008. Boxi tiivistää Kentin koko uran vuosilta 1991–2008. Kymmenen CD:tä, kaikki uusilla kansilla, 26 bonusraitaa, 15 aiemmin julkaisematonta kappaletta, yhteensä 133 kappaletta. Boxi sisältää myös Eskilstunassa 2008 tallennetun "Håll ditt huvud högt" live-version, 96-sivuisen kirjan, yksityiskuvia, kiertuehistoriikin, laulujen sanoituksia ja Joakim Bergin piirtämiä sisäkuoret levyille.
Sisältää albumit

Kent (1995)
Verkligen (1996)
Isola (1997; englanniksi 1998)
Hagnesta Hill (1999; englanniksi 2000)
Vapen & ammunition (2002)
Du & jag döden (2005)
Tillbaka till samtiden (2007)
Kappaleet > Kent

Blåjeans - 2:57
Som vatten - 2:53
Ingenting någonsin - 3:57
När det blåser på månen - 4:19
Jag vill inte vara rädd - 3:30
Vad två öron klarar - 3:42
Den osynlige mannen - 2:41
Pojken med hålet i handen - 2:08
Ingen kommer att tro dig - 3:31
Stenbrott - 4:18
Frank - 4:48
Bonusmateriaali:
Döda dagar - 3:47
Håll i mig (Jones och giftet) - 4:36
Ögon (Jones och giftet) - 5:07
Klocka (Havsänglar) - 4:40
Cirkel (Havsänglar) - 3:59
Kappaleet > Verkligen

Avtryck - 3:11
Kräm (Så nära får ingen gå) - 2:42
Gravitation - 3:44
Istället för ljud - 4:22
10 Minuter (För mig själv) - 3:10
En timme en minut - 8:08
Indianer - 3:47
Halka - 3:03
Thinner - 3:59
Vi kan väl vänta tills imorgon - 6:55
Bonusmateriaali:
Saker man ser (demo) - 3:16
Alpha (demo) - 3:30
Din skugga (demo) - 4:10
Kappaleet > Isola

Livräddaren - 4:36
Om du var här - 3:59
Saker man ser - 3:54
Oprofessionell - 4:43
OWC - 3:08
Celsius - 4:15
Bianca - 4:55
Innan allting tar slut - 3:40
Elvis - 4:33
Glider - 4:04
747 - 7:47
Bonusmateriaali:
OWC (live, 2 Meter Sessions, Holland) - 3:00
Celsius (live, 2 Meter Sessions, Holland) - 4:04
Kappaleet > Hagnesta Hill

Kungen är död - 4:17
Revolt III - 3:10
Musik Non Stop - 4:34
Kevlarsjäl - 4:26
Ett tidsfördriv att dö för - 4:36
Stoppa mig juni (Lilla ego) - 06:22
En himmelsk drog - 4:04
Stanna hos mig - 3:57
Cowboys - 5:49
Beskyddaren - 4:46
Berg&Dalvana - 4:47
Insekter - 4:08
Visslaren - 7:47
Bonusmateriaali:
Inhale/Exhale (demo) - 4:04
Kappaleet > B-sidor 95-00 > CD 1

Chans - 5:21
Spökstad - 4:41
Längtan skala 3:1 - 6:51
Om gyllene år - 2:39
Noll - 4:28
Önskar att någon - 3:56
Bas riff - 3:39
Din skugga - 4:04
Elever - 4:45
Längesen vi sågs - 4:29
December - 3:46
Utan dina andetag - 4:23
På nära håll - 3:19
Kappaleet > B-sidor 95-00 > CD 2

Livrädd med stil - 3:03
Verkligen - 5:30
Gummiband - 4:46
Att presentera ett svin - 4:26
En helt ny karriär - 4:08
Rödljus - 3:40
Pojken med hålet i handen (Hotbilds version) - 4:11
Kallt kaffe - 3:26
Den osynlige mannen (Kazoo version) - 2:38
Slutsats - 2:48
Rödljus II - 4:34
En helt ny karriär II - 5:27
Kappaleet > Vapen & ammunition

Sundance Kid - 5:09
Pärlor 3:55
Dom andra 3:46
Duett 4:42
Hur jag fick dig att älska mig - 5:21
Kärleken väntar 3:59
Socker 5:35
FF 4:13
Elite 6:05
Sverige 2:58
Bonusmateriaali:
Vintervila 4:14
Lämnar 4:53
VinterNoll2 4:25
Socker (demo) 4:36
Love Undone (demo) 3:58
Kappaleet > Du & jag döden

400 slag - 4:57
Du är ånga - 3:51
Den döda vinkeln - 4:19
Du var min armé - 3:30
Palace & Main - 4:05
Järnspöken - 3:48
Klåparen - 5:25
Max 500 - 3:35
Romeo återvänder ensam - 4:03
Rosor och palmblad - 4:05
Mannen i den vita hatten (16 år senare) - 6:37
Bonusmateriaali:
M - 4:23
Välgärningar och illdåd - 3:40
Nihilisten - 4:14
Alla mot alla - 4:00
Kappaleet > The hjärta & smärta EP

Vi mot världen - 4:10
Dom som försvann - 4:54
Ansgar & Evelyne - 4:16
Flen/Paris - 3:44
Månadens erbjudande - 4:10
Bonusmateriaali:
Nålens öga - 6:14
Kappaleet > Tillbaka till samtiden

Elefanter - 5:21
Berlin - 4:36
Ingenting - 4:17
Vid din sida - 4:55
Columbus - 4:26
Sömnen - 4:08
Vy från ett luftslott - 4:23
Våga vara rädd - 3:59
LSD, någon? - 4:20
Generation ex - 4:30
Ensammast i Sverige - 8:20
Bonusmateriaali:
Min värld - 4:06
Tick Tack - 4:01
Det kanske kommer en förändring - 5:24
Ingenting (demo) - 3:47
Håll ditt huvud högt (live, Eskilstuna, sommaren 08) - 5:11
Tankarin majakka

| --- | --- |
Sijainti:  Tankar, Perämeri, Kokkola Suomi
Vesistö:  Perämeri 
| --- | --- |
Korkeus:  29,6  m  
Luokitus:  valtakunnallisesti merkittävä rakennettu kulttuuriympäristö (d) 
Osa kohdetta:  Tankarin ja Trutklippanin majakka- ja luotsiyhdyskunnat (d) 
| --- | --- |
Valmistunut:  1889
| --- | --- |
Valon korkeus:  37,8 m
Valonkanto:  51,6 km
Valon ominaisuudet:  Fl W 3.5s 
| --- | --- |
ARLHS:  FIN065 
Admiralty:  C4200 
List of Lights:  28699 
MarineTraffic:  1000006019 
NGA:  116-18224 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Tankarin majakka sijaitsee Perämerellä Öjan saariryhmän ulkoreunalla Tankarin saaressa Kokkolan edustalla ohjaamassa laivoja Kokkolan satamaan. Majakalta on Ykspihlajan satamaan matkaa noin kymmenen meripeninkulmaa.
Historiaa

Paikalla oli merimerkki jo 1750-luvulla, jota ylläpitivät silloin Kokkolan porvarit. Se oli noin 11 jalkaa korkea kivikummeli, ja sen huippumerkkinä oli tynnyri 20-jalkaisen tangon päässä. Kiviraunio on saaressa vieläkin, mutta se on vuosikymmenien saatossa kasvanut talonkorkuiseksi kiviröykkiöksi. Syy siihen on, että Tankarissa on ollut viime aikoihin asti tapana, että ensimmäistä kertaa saareen tulevan ihmisen pitää viedä rannasta kasaan niin suuri kivi kuin hän jaksaa kantaa. Kokkolan porvarit rakennuttivat vuonna 1825 kivikummelin viereen puisen tunnusmajakan, joka oli väriltään punainen, pyramidin muotoinen ja kaksipäätyinen.
1849 perustettiin Pohjanmaan luotsipiiri, ja valtio otti silloin kirjoihinsa Tankarin luotsit, jotka olivat ennen sitä Kokkolan porvareiden palkkaamia. Vuonna 1855 Tankarin kaikki luotsit kuolivat myrskyssä, kun he olivat lähteneet viemään luotsia laivaan. Kovan merenkäynnin vuoksi se ei onnistunut, vaan vene kaatui ja kaikki hukkuivat. Luotsiasema saatiin uudelleen toimintakykyiseksi vasta monen vuoden päästä.
Majakkahanke

Pohjanlahden merenkulkijat alkoivat kaivata valomajakkaa myös Kokkolan edustalle. Vuonna 1880 majakkakomitea ehdotti uutta valomajakkaa Tankarista uloimpana luoteessa olevalle luodolle, mutta paikka todettiin liian vaikeapääsyiseksi. Lopulta majakka päätettiin rakentaa Tankarin vanhan puupookin paikalle. Alkukeväästä vuonna 1888 luotsilaitos tilasi Helsingistä Osbergin konepajalta rautaisen majakkatornin valolaitteineen. Majakan suunnittelijaksi on esitetty samaa toimistoa, joka suunnitteli Eiffel-tornin, mutta suunnittelija ei kuitenkaan ollut itse Gustave Eiffel vaan Henry Lepaute. On myös mahdollista, että suunnittelija on ollut suomalainen tai saksalainen. Rautaelementit valmistutettiin kuitenkin saksalaisella alihankkijalla. Majakan kokosi Osbergin konepaja. Sen rautainen ulkokuori niitattiin ristikkopalkkeihin. Pariisista tullut 2. luokan valolaite oli aikanaan Suomen tehokkaimpia. Sen valo kantoi 13 meripeninkulman päähän. Majakan petrolipoltin sytytettiin ensi kerran 15. lokakuuta 1889.
Majakka nykyään

Majakka sähköistettiin vuonna 1961, jolloin sen valoteho kasvoi kaksinkertaiseksi 27,5 meripeninkulmaan. Tankarin itärannan tuntumaan on kehittynyt aikojen kuluessa kokonainen mökkikylä. Vanhin mökki on 1780-luvulta. Tosin nykyään osa mökeistä on alkanut jo rapistua. Majakan vuonna 1889 hankittu linssistö on edelleen käytössä. Luotseille rakennettiin Tankariin vuonna 1975 uusi luotsiasemarakennus, ja se peruskorjattiin vuonna 1988. Tankar on kesäisin hyvin suosittu matkailukohde, ja sinne on vesibussiyhteys Kokkolasta. Majakan merkitys ammattiliikenteelle on vähentynyt, ja siitä hyötyvät nykyään lähinnä huviveneilijät.
Kansainväliseen majakka- ja majakkalaivaviikonloppuun Tankarin majakalta ovat virallisena majakka-asemana osallistuneet Kokkolan Radioamatöörit, OH6AI, 1998, 2000 ja 2001 sekä OH6W 2009 ja Hyvinkään Radiokerho, OH2Y, 2014 sekä 2015.
Aiheesta muualla

Kuvia tai muita tiedostoja aiheesta Tankarin majakka Wikimedia Commonsissa
Suomen majakat
| --- | --- |
Majakat:   Bengtskär  Bogskär  Flötjan  Gustaf Dalén  Gustavsvärn  Harmaja  Helsinki  Isokari  Jussarö  Kaijakari  Kalbådagrund  Kallan  Kallo  Kemi I  Kemi II  Keminkraaseli  Kokkola  Kotka  Kristiina  Kylmäpihlaja  Kökarsören  Lågskär  Längden  Marhällan  Marjaniemi  Merikarvia  Märket  Nahkiainen  Norrskär  Nyhamn  Oulu 1  Oulu 2  Oulu 3  Pietarsaari  Pori  Porvoo  Raahe  Rauma  Ritgrund  Rönnskär  Russarö  Sandbäck  Strömmingsbådan  Stubben  Suomen leijona  Suomenlinna  Sälgrund  Säppi  Sälskär  Söderskär  Tainio  Tankar  Tauvo  Tiiskeri  Ulkokalla  Utgrynnan  Utö  Vaasa  Valassaaret  Yttergrund 
Suomen majakat, joista 1940 ja 1944 tuli Venäjän majakkoja:   Hanhipaasi  Heinäluoto  Lounatrivi  Narvi  Numeroniemi  Pohjoiskorkia  Ristiniemi  Ruuskeri  Seiskari  Seivästö  Someri  Sortanlahti  Tytärsaari  Vaitolahti 
Suomen entiset majakat:   Glosholm  Heiskanen  Leppäniemi  Nyhamn  Pohjoisrivi  Porkkala  Rönnskär  Sirnitsä  Söderskär
Maghreb

Maghreb.
Maghreb (arab. المغرب العربي‎, al-Maġrib al-ʿArabī, ’länsi’) on alkuperältään arabiankielinen nimitys Pohjois-Afrikan alueille Niilin länsipuolella ja Saharan pohjoispuolella. Maghreb tarkoittaa ”auringonlaskun maita”. Vastaavasti mashrek tarkoittaa ”auringonnousun maita”, mutta sanaa ei käytetä yhtä yleisesti.lähde?
Maghrebilla viitataan yleensä Marokkoon, Algeriaan ja Tunisiaan, mutta Maghrebin maihin kuuluvat myös Libya ja Mauritania.
Arabian kielessä Marokko tunnetaan nimellä al-Maġrib (المغرب).
Keroputaan sairaala

Keroputaan sairaalan rakennuksia heinäkuussa 2010
Keroputaan sairaala oli Torniossa Kivirannan kaupunginosassa sijainnut psykiatrinen sairaala, joka kuului Länsi-Pohjan sairaanhoitopiiriin. Se perustettiin vuonna 1961 silloisessa Alatornion kunnassa. Keroputaalla kehitettiin poikkeuksellisen hyviä hoitotuloksia tuottava avoimen dialogin hoitomalli (ns. Keroputaan hoitomalli). Keroputaan psykiatrisen sairaalan kaikki  toiminnot siirrettiin uuteen psykiatriataloon Länsi-Pohjan keskussairaalan yhteyteen syksyllä 2022 ja samalla sairaalatoiminta Keroputaalla päättyi.
Kyriamádi

Kyriamádin saaret ja Elásan saari (oikealla) satelliittikuvassa.
| --- | --- |
Sijainti:  35°17′41″N, 26°17′24″E, Siteía Lasíthi, Kreeta Kreikka
Saariryhmä:  Kreetan saaret
Merialue:  Kreetanmeri, Egeanmeri, Välimeri
muokkaa - muokkaa wikitekstiä - muokkaa Wikidataa
Kyriamádi (kreik. Κυριαμάδι) on kahden pienen niemeksi muuttuneen saaren ryhmä Kreetan saaren koillisrannikolla Kreikassa. Ne kuuluvat Siteían kuntaan Lasíthin alueyksikössä.
Kyriamádin saaret sijaitsevat noin 34 kilometrin päässä Siteían kaupungista ja noin 16 kilometriä Palaíkastrosta. Saarista pohjoisemman kärki tunnetaan Síderoksen niemenä, joka muodostaa koko Kreetan saaren koilliskärjen. Nykyisin saaret yhdistyvät sekä toisiinsa että Kreetan pääsaareen kapeampien maakannasten kautta, ja niille kulkee autotie. Saarten välinen lännenpuoleinen lahti tunnetaan nimellä Kyriamádinlahti (Órmos Kyriamádi) ja idempi nimellä Daskaleiánlahti (Órmos Daskaleiá). Saaret Kreetan pääsaaresta erottava lännenpuoleinen lahti tunnetaan puolestaan nimellä Téntanlahti (Órmos Ténta).
Saarista itään sijaitsee Elásan saari ja luoteeseen Dionysadien saaret. Pohjoisemman saaren pohjoisrannikon edustalla sijaitsee pieni Síderoksen saari. Saaret muodostavat yhdessä Kreetan pääsaaren koillisosan kanssa 39 415 hehtaarin kokoisen Natura 2000 -alueen.
Saarilla sijaitsevat rannat Téntas ja Ágios Isídoros.
Kuopion psykiatrian keskus

Kuopion psykiatrian keskuksen entistä päätoimipistettä Kuopion Niiralan kaupunginosassa, Kotkankallionkadulla.
Kuopion psykiatrian keskus on Kuopion kaupungin ja Pohjois-Savon sairaanhoitopiirin yhteinen aikuispsykiatriaan (20-64 v.) keskittynyt kuopiolaisille avomielenterveyspalveluja tarjoava palvelukeskus. Yli 65-vuotiaiden erikoissairaanhoidon avomielenterveyspalvelut tuotetaan vanhuspsykiatrian poliklinikalla. Nykyään vastaanottotoiminta toteutuu Viestikadun toimipisteessä Savilahdessa, Kotkankallionkadun yksikön käyttökiellon vuoksi. Vuoden 2019 tutkimuksen mukaan mielenterveyspotilaat saavat hoitoa nopeasti Pohjois-Savossa.
Kuopion psykiatrian keskuksen tarjoamiin palveluihin pääsee lääkärin lähetteellä. Myös terveyskeskuksen yhteydessä työskentelee Kuopion psykiatrian keskuksen työntekijöitä. Hoidossa hyödynnetään erilaisia yksilö-, perhe- ja ryhmäterapioita sekä lääkehoitoa. Perhe- ja verkostotyötä tehdään myös kodeissa lapset huomioiden. Aikuispsykiatrian tehostetun avohoidon työryhmä KYS Puijon sairaalan yhteydessä tarjoaa tehostettua, määräaikaista avohoitoa.
Viestikadun yksikön lisäksi keskukseen kuuluvat kuntoutusyksikkö Tukiporras Kullervonkadulla ja ryhmäkodit. Myös kuntoutustyöryhmä Kipinä Viestikadulla tarjoaa tehostettua kuntoutuksellista tukea ja valmennusta. Psykiatrista sairaalahoitoa vaativat potilaat hoidetaan KYS Julkulan sairaalassa.
Aisara

Aisara Lukanialainen (m.kreik. Αισάρα) (200-luku eaa.) oli antiikin kreikkalainen pythagoralainen filosofi.
Aisara tunnetaan ainoastaan Johannes Stobaioksen kautta. Tällä on säilynyt katkelma teoksesta Ihmisluonnosta, joka on laitettu Aisaran nimiin. Kyseessä on ainoa teoksesta säilynyt katkelma. Se sisältää eräänlaisen luonnollisen lain teorian sekä käsityksen ihmisen sielun jakaantumisesta kolmeen osaan. Aisaran mukaan ihmisluonto tarjoaa itsessään lain ja oikeudenmukaisuuden perustan. Sielun kolme osaa hoitavat eri toimintoja: yksi osa arvostelukykyä (mieli), yksi voimaa ja taitoja (ylempi henki), ja yksi osa rakkautta ja ystävyyttä (halu).
Kerrotaan, että Pythagoraalla olisi ollut tytär nimeltä Aisara. Siksi jotkut tutkijat ovat arvelleet nimimuotoa myöhemmin tehdyksi korjaukseksi, ja ehdottaneet katkelman olevan sen sijaan peräisin Aresas-nimiseltä miespuoliselta filosofilta, joka mainitaan eräänä Pythagoraan seuraajista. Kirjoittaja mainitaan myös Pythagoraan elämäkerrassa. Siitä jotkut tutkijat ovat lukeneet nimen Aisara, jotkut puolestaan nimen Sara (Σάρα).
Aiheesta muualla

Lindemann, Kate (toim.): Aesara of Lucania Women Philosophers (englanniksi)
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa 
Henkilöt:  Deutsche Biographie 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Aesara
Käännös suomeksi
Kaló Chorió (Lasíthi)

| Kaló Chorió Καλό Χωριό |
| --- | --- |
 Kaló Chorió
 Koordinaatit: 35°6′57″N, 25°43′27″E 
Valtio:  Kreikka
Alue:  Kreeta
Alueyksikkö:  Lasíthi
Kunta:  Ágios Nikólaos
Kunnallisyksikkö:  Ágios Nikólaos
Hallinto:  
 – Asutustyyppi:  kylä
 – Kallikrates-koodi:  7201010701
Väkiluku (2011):  353
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Kaló Chorió (kreik. Καλό Χωριό; myös Kaló Horió) on Kreikan kylä, joka sijaitsee Kreetan saarella. Se kuuluu hallinnollisesti Ágios Nikólaoksen kuntaan, Lasíthin alueyksikköön ja Kreetan alueeseen. Kylän väkiluku on 353 (vuonna 2011).
Kaló Chorió, suomeksi ”Hyvä kylä”, sijaitsee Kreetan itäosissa lähellä saaren pohjoisrannikkoa ja Mirampéllonlahden rantaa, noin 10 kilometriä lounaaseen Ágios Nikólaoksen kaupungista.
Kaló Chorió muodostaa myös laajemman kyläyhdyskunnan (Τοπική Κοινότητα Καλού Χωρίου, Topikí Koinótita Kaloú Choríou), johon kuuluvat varsinaisen Kaló Chorión kylän lisäksi kylät Fortí, Ístro ja Pýrgos sekä Vryonísin saari. Koko yhdyskunnan väkiluku on 1 198. Ístro on Kaló Chorión ranta-asutus, ja monesti sekä nimeä Kaló Chorió että Ístro käytetään viittaamaan koko kyläyhdyskuntaan.
Aiheesta muualla

Kuvia tai muita tiedostoja aiheesta Kaló Chorió Wikimedia Commonsissa
Aksiothea Fleiuslainen

Aksiothea Fleiuslainen (300-luvun alku eaa.) oli antiikin kreikkalainen filosofi. Hän oli yksi kahdesta Platonin nimeltä tunnetusta naispuolisesta oppilaasta Akatemiassa, Lastheneia Mantineialaisen ohella.
Aksiothea oli kotoisin Fleiuksesta, Peloponnesoksella sijainneesta kaupungista joka oli Spartan vallan alla. Themistios kertoo Aksiothean lukeneen Platonin Valtion ja matkustaneen sen jälkeen Ateenaan tämän oppilaaksi. Diogenes Laertios kertoo hänen opiskelleen Akatemiassa mieheksi pukeutuneena. Platonin kuoltua Aksiothea jatkoi tämän seuraajan Speusippoksen oppilaana.
Oksyrhynkhoksesta löydetty papyruskatkelma mainitsee naisen, joka opiskeli Platonin, Speusippoksen ja Menedemoksen oppilaana, ja joka oli ”nuorena ihastuttava ja täynnä teeskentelemätöntä suloutta”. Naisen nimi ei ole säilynyt, mutta kyseessä on todennäköisesti Aksiothea tai Lastheneia.
Aiheesta muualla

Lindemann, Kate (toim.): Axiothea of Philesia Women Philosophers (englanniksi)
Tanka

Tanka (jap. 短歌, 'lyhyt runo') on japanilainen runouden laji. Tanka jakautuu perinteisesti kahteen lauseeseen. Japanin kielessä tanka kirjoitetaan usein yhteen suoraan riviin, mutta suomessa ja muissa kielissä jaetaan rivit yleensä viiteen tavukappaleeseen muotoon 5-7-5-7-7.